Јаквинта/17
ПОЈАВА IV
Чује се убојпа вика и усклицавање уз трубе. ДОБРОСЛАВ са једном гомилом властела и војске долази.

ДОБРОСЛАВ: 
Зар нема пута да их измаме 
Из рупа, од куд мучки гађају?
Срамота грдна луда гинути 
Против зидина борећи се тек?
ВЛАСТЕЛИН: 
Мостови су нам порушени сви!
Јошт лево крило војске Миркове 
Узаман што се бори витешки,
Бедема чврстих да се докопа!
Ха, не ли рекох, сви ће пропасти.
У хучном валу бесне Бојане!
Гле, како само лудо сатире 
Најбољу војску!
ГЛАС МИРКОВ: 
Лествице диште! Напред, јунаци!
На капијама је Мргуд војвода 
Бедеме прве заузео већ!
Ха, сложно само!
ДОБРОСЛАВ: 
За мном, јунаци!
На овом месту докажимо сви,
Колико свога краља штујемо!
СВИ: 
Да живи краљ!
(Оду кличући. Граја, трубе и борба.)

Јаквинта